Keld Albrechtsen (EL), 2004-11-18:
Nu var mit ærinde sådan set at prøve på at tilgodese hæderlige kapitalister, som overholder loven.
De skulle ikke udkonkurreres af uhæderlige kapitalister, som bryder loven.
Det havde jeg egentlig også forstået at ministeren vist oprindelig havde til hensigt.
Ministeren har nu indført en symbolsk bøde.
Hvor stor bliver den bøde?
Hvis det er en arbejdsløs, får vi at vide, at det er et halvt års indkomst.
Hvor stor en procent af arbejdsgiverens indkomst bliver den bøde?
0,001 promille ville være mit umiddelbare gæt, men det kan selvfølgelig være, at det er 0,002 promille af indkomsten.
Det er sådan set ret symbolsk.
Så er der en underlig protokol, som oven i købet skal føres manuelt, så man er sikker på, at ingen efterfølgende kan kontrollere, hvornår det egentlig er sket.
Det smager af, at ministeren i virkeligheden vil holde hånden over virksomheder, der laver sort arbejde.
Det er jeg bange for – det er jeg nødt til at sige – er bundlinjen i den her debat.
Hvis jeg havde ønsket at holde hånden over virksomheder, som lavede plat og svindel og sort arbejde, havde jeg jo nok ikke fremsat det her lovforslag.
Hermed sluttede forhandlingen, og lovforslaget overgik derefter til anden behandling.
Afstemning
Som en, der normalt ikke deltager så meget i arbejdsmarkedssager her i Folketinget, har jeg lyttet til den her debat, og jeg må indrømme, at jeg synes, at ministeren efter den her debat står tilbage med et fuldstændig uforklarligt problem.
Ministeren siger, at det er urimeligt, hvis der er nogle virksomheder, der bruger sort arbejde, for så konkurrerer de unfair mod de andre hæderlige virksomheder.
Så lytter man til hele debatten, og så står der tilbage, at ministeren intet vil foretage sig over for virksomheder, der gør sig skyldige i anvendelse af sort arbejde.
Der er godt nok en såkaldt logbog, som man på et eller andet tidspunkt kan skrive noget i, men hvad er straffen ud over en lille, symbolsk bøde, hvis man ikke gør det, eller hvis man gør det for sent?
Nu var ministeren ikke rigtig i stand til at forklare, hvordan den der logbog egentlig skal føres, og hvornår der skal skrives i den, hvem der kan kontrollere det og sådan noget.
Det står hen i det uvisse.
Men bundlinjen er jo, at der ikke er sanktioner over for virksomheder, der bruger sort arbejde.
Den bog, vi foreslår, er en fysisk bog, der skal ligge på virksomheden, hvor man opfører, hvem der p.t. og lige nu arbejder på virksomheden.
Det er jo selvfølgelig, for at vi skal kontrollere det, for at vi skal kunne give arbejdsgiverne bøde, hvis de benytter sig af sort arbejdskraft.
Det er jo helt afgørende, at der er en balance både over for de lønmodtagere, som begår bedrageri, og over for de arbejdsgivere, som ansætter sort arbejdskraft.
Det er jo hele ideen i det her lovforslag, at der skal være den balance.
Jeg vil gerne vende tilbage til, at hvis vi vil have, at virksomheder skal arbejde på et hæderligt grundlag her i landet, skal vi altså sørge for, at man ikke kan misbruge de her ting.
Jeg forstår godt, at hr. Keld Albrechtsen gerne vil dreje det ind på klassekampen, at vi vil frede kapitalisterne og al den slags ting, men det er faktisk et helt andet og meget mere jordnært formål, vi forfølger, nemlig at sikre en tilslutning til velfærdsstaten og de høje ydelser, der er her, og det gør vi ved at slå ned på plat og svindel.